Oana Gheorghiu, fondatoare "Dăruiește Viață": Am început, în sfârșit, un dialog cu autoritățile pentru a face funcțională secția de radioterapie nou înființată la spitalul Marie Curie / Să rezistăm în fața birocrației și să ne rugăm să cadă toate bețele din roate
Oana Gheorghiu, fondatoare a asociației "Dăruiește Viață", a anunțatr, joi, că a început, în sfârșit, un dialog cu autoritățile pentru a face funcțională secția de radioterapie nou înființată la spitalul Marie Curie și își exprimă speranța că de această dată dialogul se va finaliza cu un proiect pilot în care să fie testat un altfel de a face lucrurile în sistemul de sănătate.
"Vestea bună e că am început, în sfârșit, un dialog cu autoritățile pentru a face funcțională secția de radioterapie nou înființată la spitalul Marie Curie. Și sperăm că de data asta dialogul se va finaliza cu un proiect pilot în care să testăm un altfel de a face lucrurile în sistemul de sănătate.
Să ne bucurăm că am ajuns până aici, să rezistăm în fața birocrației și să ne rugăm să cadă toate bețele din roate", a scris Oana Gheorghiu.
- Amintim că Oana Gheorghiu și Carmen Uscatu, fondatoarele "Dăruiește Viață" – asociația care a construit din donații un spital pentru copiii bolnavi de cancer – au declarat, într-un interviu pentru G4Media.ro, că de un an de zile au propus Ministerului Sănătății un proiect pilot pentru management performant în spitale și nu au primit decât tergiversări, "nici măcar un rând de feedback". Proiectul pilot ar urma să fie testat la secția de radioterapie de la noul spital, cu resursele financiare ale asociației și presupune criterii bazate pe competență și eficiență. Detalii aici.
- Vezi VIDEO "Se împlinește un an de când am pus proiectul pe masă și nu am primit măcar un rând de feedback"
Oana Gheorghiu a mai precizat, joi, că spitalul construit de asociația "Dăruiește Viață" pentru copiii bolnavi de cancer încă nu este funcțional:
"Spitalul încă își așteaptă pacienții, am subestimat, în mod evident, durata procedurilor de autorizare a funcționării.
- Vezi și VIDEO Oameni care inspiră România. Cele două femei care au construit un spital de la zero: "A fost și un impuls egoist" / "Nu poți să abandonezi, mai ales că tu știi, ai văzut. N-ai cum să te oprești"
Postarea integrală:
Donează lunar pentru susținerea proiectului G4Media
Donează suma dorită pentru susținerea proiectului G4Media
CONT LEI: RO89RZBR0000060019874867
Deschis la Raiffeisen Bank